
R A P O R T   C O M U N
asupra proiectului de Lege pentru aprobarea Ordonanţei Guvernului nr.68/2003 privind serviciile sociale

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie au fost sesizate pentru dezbatere pe fond cu proiectul de Lege pentru aprobarea Ordonanţei Guvernului nr.68/2003 privind serviciile sociale, trimis comisiilor cu adresa nr.489 din 2 septembrie 2003.


La întocmirea prezentului raport, Comisiile au avut în vedere avizele primite de la Consiliul Legislativ, Consiliul Economic şi Social şi de la următoarele comisii:

1. Comisia pentru administraţie publică, amenajarea teritoriului şi echilibru ecologic
2. Comisia pentru buget, finanţe şi bănci.

Comisiile au fost sesizate cu dezbaterea şi avizarea proiectului de lege mai sus menţionat în procedură obişnuită.

Proiectul de lege face parte din categoria legilor organice, conform prevederilor constituţionale, şi are ca obiect de reglementare stabilirea modului de organizare, funcţionare şi finanţare a serviciilor sociale, tipurile de servicii, precum şi beneficiarii acestora, în acord cu obligaţiile asumate de România în procesul de acordare la structurile europene.

Comisiile propun Plenului aprobarea proiectului de lege întrucât s-a considerat necesară organizarea unui sistem coerent de servicii sociale şi dezvoltarea acestuia în raport cu necesităţile, dar şi posibilităţile existente.

La dezbaterea acestui proiect de lege au participat ca invitaţi din partea Ministerului Muncii, Solidarităţii Sociale şi Familiei: d-na Marta Ţărnea – Secretar de Stat şi d-l Dumitru Călinoiu – director. 
La lucrările comisiilor au fost prezenţi 19 deputaţi ai Comisiei pentru muncă şi protecţie socială, din totalul de 20 membri şi 15 deputaţi ai Comisiei pentru sănătate şi familie, din totalul de 15.
În urma dezbaterii proiectului de lege în şedinţa comună din data de 10 septembrie 2003, Comisiile propun adoptarea acestuia cu următoarele modificări:

I. Amendamente admise

În urma dezbaterii, Comisiile propun adoptarea proiectului de lege cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Articol unic. –  Se aprobă Ordonanţa Guvernului nr.68/2003 privind serviciile sociale, adoptată în temeiul art.1 pct.IV poz.3 din Legea nr.279/2003 privind abilitarea Guvernului de a emite ordonanţe.

	Se propune reformularea textului după cum urmează:

“Articol unic. –  Se aprobă Ordonanţa Guvernului nr.68 din 28 august 2003 privind serviciile sociale, adoptată în temeiul art.1 pct.IV poz.3 din Legea nr.279/2003 privind abilitarea Guvernului de a emite ordonanţe, publicată în Monitorul Oficial al României, Partea I, nr.619 din 30 august 2003, cu următoarele modificări şi completări:”

Autor: deputat Smaranda Dobrescu

	Pentru respectarea normelor de tehnică legislativă.

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	2
	Articolul 7, alineatul (2), litera j)

j) orice alte măsuri de protecţie socială.


	Se propune introducerea în Legea de aprobare a unui text nou, ca punct 1, cu următorul cuprins: 

“1. Litera j) a alineatului (2) al articolului 7 va avea următorul cuprins:

j) orice alte măsuri de asistenţă socială.”

Autor: deputat Gheorghe Barbu
	Ordonanţa nu reglementează măsurile de protecţie socială în general, ci se referă la asistenţa socială.

	3
	Articolul 8, alineatul (2), litera h)

h) acordarea de măsuri de suport pentru integrarea în muncă, altele decât cele prevăzute de Codul muncii, inclusiv ateliere protejate.

	Se propune introducerea în Legea de aprobare a unui text nou, ca punct 2, cu următorul cuprins: 

„2. Litera h) a alineatului (2) al articolului 8 va avea următorul cuprins:

h) acordarea de măsuri de suport pentru integrarea în muncă, altele decât cele prevăzute de legislaţia în vigoare.”
Autori: deputaţii Smaranda Dobrescu şi Gheorghe Barbu
	Există o serie de legi speciale, pe lângă Codul Muncii, care prevăd măsuri de suport pentru integrarea în muncă.

	4
	__


	Se propune introducerea în Legea de aprobare a unui text nou, ca punct 3, cu următorul cuprins:

„3. După alineatul (3) al articolului 11 se introduce alineatul (4) cu următorul cuprins:

(4) Criteriile de internare şi de acordare a asistenţei medicale în unităţile medico-sociale se stabilesc prin hotărâre de Guvern.”

Autori: deputaţii acad. prof. dr. Mircea Ifrim, dr. Daniela Bartoş, dr. Ovidiu Brînzan, dr. Liviu Dragoş, farm. Ion Burnei, dr. Ana Florea, Iulia Pataki, Constanţa Popa şi Petre Naidin.
	Pentru buna desfăşurare a activităţii unităţilor medico-sociale, internarea şi acordarea asistenţei medicale în aceste unităţi trebuie să se facă pe baza unor criterii clare, stabilite prin hotărâre de Guvern.

	1
	2
	3

	5
	Articolul 41, alineatul (3)

(3) Cererile adresate contenciosului administrativ sau oricărei alte instanţe judecătoreşti pentru soluţionarea litigiilor în legătură cu dreptul sau cu acordarea serviciilor sociale sunt scutite de taxa de timbru.

	Se propune introducerea în Legea de aprobare a unui text nou, ca punct 4, cu următorul cuprins:

„4. Alineatul (3) al articolului 41 va avea următorul cuprins:

„(3) Cererile adresate contenciosului administrativ sau oricărei alte instanţe judecătoreşti pentru soluţionarea litigiilor în legătură cu dreptul sau cu acordarea serviciilor sociale sunt scutite de taxa de timbru şi se soluţionează cu celeritate.”

Autor: deputat Kerekes Karoly

	Aceste litigii, din cauza naturii lor, nu pot suferi amânare, ele necesitând o soluţionare cât mai rapidă.

	6
	Articolul 51, alineatul (2)
(2) La finanţarea serviciilor sociale sunt utilizate şi sume din donaţii, sponsorizări sau alte contribuţii din partea unor persoane fizice ori juridice din ţară şi străinătate, precum şi din contribuţia persoanelor beneficiare de servicii sociale.
	Se propune introducerea în Legea de aprobare a unui text nou, ca punct 5, cu următorul cuprins: 

„5. Alineatul (2) al articolului 51 va avea următorul cuprins:

(2) La finanţarea serviciilor sociale sunt utilizate şi sume din donaţii, sponsorizări sau alte contribuţii din partea unor persoane fizice ori juridice din ţară şi străinătate, din contribuţia persoanelor beneficiare de servicii sociale, precum şi din alte surse, cu respectarea legislaţiei în domeniu.”

Autor: deputat Bondi Gyongyike

	Sunt ONG-uri care au posibilitatea să desfăşoare activităţi economice (comerţ, servicii hoteliere, etc) cu care ar putea mări veniturile în scopul îmbunătăţirii serviciilor sociale oferite beneficiarilor.

	1
	2
	3

	7
	__
	Se propune introducerea în Legea de aprobare a unui text nou, ca punct 6, cu următorul cuprins: 

„6. După alineatul (2) al articolului 51 se introduce alineatul (21) cu următorul cuprins:
(21) La finanţarea serviciilor sociale pot fi utilizate şi fonduri externe rambursabile şi nerambursabile.”
Autor: deputat Smaranda Dobrescu


	Pentru a beneficia şi de potenţiale fonduri obţinute de la organisme internaţionale finanţatoare.

	8
	Articolul 52, litera d)

d) finanţarea sau cofinanţarea altor măsuri şi obiective concretizate în programe elaborate de Ministerul Muncii, Solidarităţii Sociale şi Familiei şi finanţate de la bugetul de stat.

	Se propune introducerea în Legea de aprobare a unui text nou, ca punct 7, cu următorul cuprins: 

„7. Litera d) a articolului 52 va avea următorul cuprins:
d) finanţarea sau cofinanţarea altor măsuri şi obiective concretizate în programe de asistenţă socială elaborate de Ministerul Muncii, Solidarităţii Sociale şi Familiei şi finanţate de la bugetul de stat.”

Autor: deputat Gheorghe Barbu

	Pentru claritatea textului, deoarece Ministerul Muncii, Solidarităţii Sociale şi Familiei elaborează programe în diferite domenii.

	9
	Articolul 55, alineatul (1)

Art.55. - (1) Nerespectarea prevederilor art.11 alin.(2), art.13 alin.(1), art.16 alin.(2), art.18 alin (1), art.30 alin.(4), art.34, art.35 şi ale art.38 alin.(1) şi (2) constituie contravenţii şi se sancţionează cu amendă de la 10.000.000 lei la 50.000.000 lei.

 
	Se propune introducerea în Legea de aprobare a unui text nou, ca punct 8, cu următorul cuprins: 

„8. Alineatul (1) al articolului 55 va avea următorul cuprins:
„Art.55. - (1) Nerespectarea prevederilor art.11 alin.(2), art.13 alin.(1) şi alin.(2), art.16 alin.(2), art.18 alin (1), art.30 alin.(4), art.34, art.35 şi ale art.38 alin.(1) şi (2) constituie contravenţii şi se sancţionează cu amendă de la 10.000.000 lei la 50.000.000 lei.”

Autor: deputat Smaranda Dobrescu
	Pentru a penaliza şi nerespectarea prevederilor contractelor de furnizare servicii.

	
	
	
	


II. Amendamente respinse

În cursul dezbaterilor, Comisiile au respins următorul amendament:

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	Art.56. – Constatarea contravenţiilor şi aplicarea sancţiunilor se fac de persoanele împuternicite din cadrul direcţiilor teritoriale.


	D-l deputat Gheorghe Barbu propune reformularea textului după cum urmează:
“Art.56. – Constatarea contravenţiilor şi aplicarea sancţiunilor se fac de persoanele împuternicite din cadrul direcţiilor teritoriale şi al serviciilor de asistenţă socială din cadrul autorităţilor locale.”


	Argumente pentru susţinere:

În vederea asigurării unui control mai riguros.
Argumente pentru respingere:

Pentru asigurarea unui control eficient s-a considerat mai potrivită formularea din ordonanţă.




Comisia propune aprobarea proiectului în forma prezentată în raport cu unanimitate de voturi.
PREŞEDINTE,





PREŞEDINTE,
Smaranda DOBRESCU



Acad. prof. dr. Mircea IFRIM
Întocmit, 

Consilier Elena ANGHEL

Expert Sorina Steliana SZABO

